New York-børsen

New York Stock Exchange (NYSE) er verdens største aksjemarked, beliggende på Wall Street i New York.

Handel på New York-børsen, i motsetning til elektroniske børser som NASDAQ, innebærer alltid kommunikasjon ansikt til ansikt på en post i børsen. Medlemmer av børsen som er interessert i å kjøpe og selge en bestemt aksje på vegne av investorer, samler seg rundt aksjens handelspost på børsgulvet. 

En megler, som arbeider for et av børsens medlemsselskaper (han er altså ikke ansatt i børsen), opptrer som auksjonarius i et åpent utropsmarked for å bringe kjøpere og selgere sammen og håndtere den faktiske auksjonen. Ved behov kan megleren gjøre handelen lettere ved å sette egne penger på handelen (omkring 10% av tilfellene), i tillegg til å spre informasjon til tilhørerne som bidrag til å føre kjøpere og selgere sammen.

Kurser for hvert av selskapene som er notert på børsen, er offentlig tilgjengelig kontinuerlig. Børsen viser også indekser for bransjer og markeder. De mest kjente er Dow Jones og S&P 500.

Fakta
Børsen åpner 09.30 og stenger 16.00 lokal tid.
Rundt 2800 selskaper er listet på børsen.
Markedsverdien er omkring 19,7 billioner dollar.

 Referanser 

Eksterne lenker


Kategori:Intercontinental Exchange
Kategori:Selskaper notert på New York Stock Exchange
Kategori:Børser
Kategori:Byggverk på Manhattan